b"\n_START_ARTICLE_\nQuist ov\xc3\xa0ric\n_START_SECTION_\nClassificaci\xc3\xb3\n_START_PARAGRAPH_\nEls quists ov\xc3\xa0rics poden ser classificats segons si s\xc3\xb3n una variant del cicle menstrual normal, anomenat un quist funcional, o no funcional.  Els quists d'ovari s\xc3\xb3n importants quan s\xc3\xb3n majors de 5 cm i el gegant quan s\xc3\xb3n m\xc3\xa9s de 15 cm. _NEWLINE_Els fol\xc2\xb7licles s\xc3\xb3n els quists formats pels ovaris de forma mensual. Aquests fol\xc2\xb7licles tenen la capacitat de segregar diferents hormones com la progesterona i els estrogens que tenen la funci\xc3\xb3 d'alliberar el fol\xc2\xb7licle en la fase d'ovulaci\xc3\xb3 de la dona. Si aquest fol\xc2\xb7licle no s'allibera i creix rep el nom de quist funcional, proc\xc3\xa9s normals en el cicle menstrual de les dones.\n_START_SECTION_\nFuncional\n_START_PARAGRAPH_\nEls quists funcionals formen part del cicle menstrual femen\xc3\xad. Hi ha diversos tipus de quists, el quist fol\xc2\xb7licular i el cos luti._NEWLINE_El Quist fol\xc2\xb7licular,  \xc3\xa9s el tipus m\xc3\xa9s com\xc3\xba de quist ov\xc3\xa0ric. En les dones que menstruen, un fol\xc2\xb7licle que cont\xc3\xa9 l'\xc3\xb2vul (ou no fecundat) es trenca durant el proc\xc3\xa9s d'ovulaci\xc3\xb3. Si aix\xc3\xb2 no passa, pot donar lloc a un quist fol\xc2\xb7licular de m\xc3\xa9s de 2,5 cm de di\xc3\xa0metre.  _NEWLINE_El cos luti, anomenat tamb\xc3\xa9 cos groc, \xc3\xa9s una formaci\xc3\xb3\xc2\xa0endocrina\xc2\xa0de color groc en la qual es transforma el\xc2\xa0fol\xc2\xb7licle de Graaf, a l'ovari, un cop l'o\xc3\xb2cit\xc2\xa0hi surt. El seu desenvolupament ve regulat per l'hormona luteostimulant. El cos luti apareix despr\xc3\xa9s de la fase d'ovulaci\xc3\xb3\xc2\xa0i actua al llarg de tota la segona meitat del cicle ov\xc3\xa0ric, del dia 15 al 28, en el que es coneix com a\xc2\xa0fase lutial, que correspon a la tercera fase del\xc2\xa0cicle uter\xc3\xad, la\xc2\xa0fase secretora. Durant aquesta, produeix altres\xc2\xa0hormones femenines\xc2\xa0 com la progesterona\xc2\xa0i estrogen 17-beta estradiol, concretament, que, en cas d'embar\xc3\xa0s, tenen com a funci\xc3\xb3 la preparaci\xc3\xb3 de l'\xc3\xbater\xc2\xa0per a acollir l'\xc3\xb2vul fecundat.\n_START_SECTION_\nNo funcional\n_START_PARAGRAPH_\nAvui en dia, es coneixen diferents tipus de quists no funcionals. Alguns d'ells s\xc3\xb3n: quist ov\xc3\xa0ric hemorr\xc3\xa0gic, quist dermoide, quists paraov\xc3\xa0ric, ovari poliqui\xc3\xadstic, quists de xocolata desencadenats per endometriosi, quists tumorals borderline, entre altres._NEWLINE_El quist de xocolata estan formats per un l\xc3\xadquid esp\xc3\xa8s similar a la xocolata. Els quists dermoides generalment s\xc3\xb3n benignes i tenen origen embrionari. Finalment, els quists tumorals s\xc3\xb3n poc freq\xc3\xbcents. El m\xc3\xa9s conegut \xc3\xa9s el fibroma ov\xc3\xa0ric.\n_START_SECTION_\nSimptomatologia\n_START_PARAGRAPH_\nEls quists ov\xc3\xa0rics poden anar associats d'un o alguns signes i s\xc3\xadmptomes. Tot i aix\xc3\xad, sovint no cursen amb cap simptomatologia. Aix\xc3\xad doncs, els s\xc3\xadmptomes que pot comportar un quist ov\xc3\xa0ric s\xc3\xb3n: dolor durant la defecaci\xc3\xb3, dolor pelvi\xc3\xa0 despr\xc3\xa9s del per\xc3\xadode menstrual, dispar\xc3\xa8unia (dolor durant les relacions sexuals), dolor  constant i sord, n\xc3\xa0usees i v\xc3\xb2mits, distensi\xc3\xb3 abdominal, entre altres._NEWLINE_El dolor provocat pel quist pot tenir diferents etiologies. Per exemplificar, sagnat, incrementa la seva grand\xc3\xa0ria, colpejat durant les relacions sexuals, entre altres.\n_START_SECTION_\nDiagn\xc3\xb2stic\n_START_PARAGRAPH_\nEls professionals m\xc3\xa8dics i d'infermeria poden detectar un quist ov\xc3\xa0ric mitjan\xc3\xa7ant una revisi\xc3\xb3 anual amb una ecografia. Tot i aix\xc3\xad, despr\xc3\xa9s de detectar-ho cal tornar a fer una revisi\xc3\xb3 al cap d'un mes, aproximadament, per observar canvis de grand\xc3\xa0ria, aspecte, desaparici\xc3\xb3, entre altres. Hi ha altres proves complement\xc3\xa0ries que es poden fer. Per exemplificar, tomografia axial computada(TAC), ecografia, resson\xc3\xa0ncia magn\xc3\xa8tica nuclear i anal\xc3\xadtica de sang valoran par\xc3\xa0metres com els nivells hormonals, prova d'Embar\xc3\xa0s, entre altres._NEWLINE_A m\xc3\xa9s a m\xc3\xa9s, cal valorar la simptomatologia associada, com pot ser dolor, distensi\xc3\xb3 abdominal, n\xc3\xa0usea, v\xc3\xb2mits, entre altres.\n_START_SECTION_\nTractament\n_START_PARAGRAPH_\nLa gran majoria de vegades, el quist ov\xc3\xa0ric, no precisa tractament. Aquest desapareix de forma espont\xc3\xa0nia a les 8 o 12 setmanes posterior al diagn\xc3\xb2stic._NEWLINE_En certes situacions, la persist\xc3\xa8ncia dels quists pot requerir tractament amb anticonceptius. Aquests s'utilitzen per prevenir l'aparici\xc3\xb3 de nous quists ov\xc3\xa0rics per\xc3\xb2, no tenen la capacitat, d'erradicar els ja presents. _NEWLINE_Tot i aix\xc3\xad, hi ha altres casos en els quals els quist ov\xc3\xa0ric persisteix, incrementa la grand\xc3\xa0ria i desencadena altres efectes sobre l'organisme. En aquests casos cal dur a terme una intervenci\xc3\xb3 quir\xc3\xbargica per comprovar que no sigui maligne.   _NEWLINE_La intervenci\xc3\xb3 quir\xc3\xbargica t\xc3\xa9 tota una s\xc3\xa8rie de criteris i factors que influeixen en la presa de decisi\xc3\xb3 de dur-la a terme o no. La intervenci\xc3\xb3 quir\xc3\xbargica es fa quan el quist ha incrementat la seva grand\xc3\xa0ria superior a 10 cm, dones en proc\xc3\xa9s de menopausa o postmenop\xc3\xa0usiques, quan provoquen dolor i altra simptomatologia associada, entre altres.    _NEWLINE_Les intervencions es duen a terme mitjan\xc3\xa7ant laparosc\xc3\xb2pia o laparotomia. Cal destacar que no sempre cal una intervenci\xc3\xb3 quir\xc3\xbargica per tractar \xc3\xa9s quists. Cada situaci\xc3\xb3 \xc3\xa9s personalitzada. Cal portar un bon control m\xc3\xa8dic i seguir les seves recomanacions.\n_START_SECTION_\nComplicacions\n_START_PARAGRAPH_\nUn quist ov\xc3\xa0ric pot desencadenar algunes complicacions. Tot i aix\xc3\xad, si es tracta correctament i en el moment adequat es poden evitar. No tothom les t\xc3\xa9 i cal consultar als professionals sanitaris. _NEWLINE_Les possibles complicacions s\xc3\xb3n: hemorr\xc3\xa0gia del quist, trencament d'aquest, quist maligne i torsi\xc3\xb3 d'aquests."